बिना रीडिंग के रहे बिजली के बिल
केस: 1, गडाकुम्हारिया निवासी रणजीत सिंह पुत्र ईश्वर सिंह चौहान के मीटर की रीडिंग 83 थी। बिल में 179 बिल की राशि 1044 आई है।
केस:2, वायडापूंजपुर निवासी लक्ष्मण पुत्र लालजी के यहां रीडिंग 4999 यूनिट बिल 18778 का था। जबकि इसका केलुपोश मकान बीपीएल परिवार है।
केस:3, बनकोड़ानिवासी खेमा पुत्र केशव खटीक का बिल औसत के हिसाब से 3246 का भेजा गया है। यह भी बीपीएल परिवार है।
^ बिल प्रिंटिंग गलत हो रही है। रीडिंग दिखवाकर बिल में सुधार कर रहे हैं। जांच करवाई जाएगी।\\\'\\\' बीकेशर्मा, एईएन बिजली निगम आसपुर
बनकोड़ा। सरकारहर विभाग के कार्यों में पारदर्शिता लाने के जतन कर रही है, परंतु बिजली निगम में मनमर्जी का काम चल रहा है। निगम के आसपुर दफ्तर में आए उपभोक्ताओं में ऐसे कई उपभोक्ता थे, जिनके घरों में मात्र एक बल्ब जलता है, लेकिन निगम ने उन्हें 20 हजार का बिल थमा दिया।
इससे उपभोक्ताओं के होश उड़ गए। यही नहीं कैशियर ने इस बिल पर एक बार 10 हजार भर देने का फरमान दे दिया। वहीं, ऐसे कई बिल भी थे, जिनमें मीटर में रीडिंग के मुकाबले बिल ज्यादा था। ऐसे में मौके पर उपभोक्ताओं ने आक्रोश व्यक्त किया। उपभोक्ताओं ने बताया कि उनके घरों पर रीडिंग लेने कोई नहीं आता। हमने कभी रीडिंग वाले को देखा तक नहीं है। ऐसे में कई बिल औसत वाले थे, जिससे बिल की राशि ज्यादा थी।
hin_Deva awa_Deva hin_Deva awa_Deva awa_Deva hin_Deva hin_Deva